Ջորջի Հենլի

Ջորջինա Հելեն (Ջորջի) Հենլի (, ծնվել է 1995 թվականի հուլիսի 9-ին, Իլկլի, վեսթ Յորքշիր, Անգլիա), անգլիացի դերասանուհի։ Հայտնի է դարձել Լյուսի Պևենսի դերով «Նարնիայի ժամանակագրություններ։ Առյուծը, կախարդը և զգեստապահարանը» ֆիլմում, որի համար արժանացել է «Phoenix Film Critics Society Award» մրցանակի, երիտասարդ դերասանուհիների շրջանում «Լավագույն դերասանուհի» անվանակարգում։

Կենսագրություն 
Վաղ մանկությունում նկարահանվել է գովազդներում։ Հետագայում Ջորջին խաղացել է տեղական «Ilkley Upstagers» անվանումով թատերական օղակում, որտեղ նրան հայտնաբերել է Պիպ Հոլի քասթինգ-տնօրենը՝ ֆիլմի նկարահանումների համար քասթինգի ժամանակ։ Ջորջին ստանում է դերը, շրջանցելով ավելի քան 2000 այլ թեկնածուների։ Ջորջին «Նարնիայի ժամանակագրությունները» ֆիլմի նկարահանումների մասին. «Ես ցնցված էի նկարահանումների ծավալով, սկզբում վախենալու էր հավատալ նրան, ինչ տեղի է ունենում։ Սակայն ինձ բոլորը շատ էին օգնում, ինչի համար մեծագույն շնորհակալություն մեր հիանալի նկարահանման խմբին»։ Ֆիլմը վարձույթում հավաքում է ավելի քան 700 միլիոն դոլլար և Ջորջիին բերում է երկու մրցանակ՝ «Phoenix Film Critics Society Award» և «Young Artist Award»։

Լյուսիի դերը Ջորջին խաղում է նաև ֆիլմի շարունակությունում՝ «Նարնիայի ժամանակագրություններ։ Արքայազն Կասպիանը», 2008 թվական, ինչպես նաև երրորդ մասում՝ «Նարնիայի ժամանակագրություններ։ Լուսաբացի նվաճողը», որի պրեմիերան կայացել է 2010 թվականին։ «Նարնիայի ժամանակագրություններ։ Առյուծը, կախարդը և զգեստապահարանը» ֆիլմի թողարկումից հետո ջորջին նաև խաղացել է իր «Babes in the Wood» թատերական խմբի բեմադրությունում, որը կարելի էր դիտել 2006 թվականի հունվարի 27-ից մինչև փետրվարի 4-ը։ Նաև նա կատարել է երիտասարդ Ջեյն Էյրի դերը BBC հեռուստաալիքում նույնանուն ֆիլմի ադապտացիայում։

Այժմ Ջորջին բնակվում է Իլկլիում, 2013 թվականից ուսումնասիրում է անգլերեն լեզուն և գրականությունը Քեմբրիջի համալսարանի Քլեր քոլլեջում։

Քեմբրիջի համալսարանում ուսանելու տարիներին Ջորջի Հենլին մասնակցել է Վուդի Ալենի «Play it Again Sam» («Խաղա ևս մեկ անգամ, Սեմ»), Մարգարեթ Էթվուդի «The Penelopiad» («Պենելոպիադա»), Էնթոնի Բերջեսի «The Trojan Women» («Տրոյուհիները») և «A Clockwork Orange» («Լարովի նարինջ») թատերական բեմադրություններում։

2014 թվականին Ջորջի Հենլին մասնակցություն է ունեցել Էդինբուրգի փառատոնին, «Cambridge Shortlegs»-ի հետ միասին, ևս մեկ անգամ «Պենելոպիադա»-ում խաղալով Էվրիկլեի դերը։

2015 թվականին Ջորջին նկարահանում է իր առաջին կարճամետրաժ ֆիլմը՝ «Tide» («Մակընթացություն»)։

Ընտանիք 
 Ջորջի Հենլիի մբողջական անունն է Ջորջինա Հելեն Հենլի։
 Ջորջիի քույրը՝ Ռեյչել Հենլին, խաղացել է մեծահասակ Լյուսի Պևենսին «Նարնիայի ժամանակագրություններ։ Առյուծը, կախարդը և զգեստապահարանը» ֆիլմում։ Նաև Ջորջին ունի մեկ ուրիշ ավագ քույր՝ Լորա։
 Նրա ծնողներին կոչում են Մայքլ և Հելեն Հենլի։

Հետաքրքիր փաստեր 
 «Նարնիայի ժամանակագրություններ։ Արքայազն Կասպիանը» ֆիլմի նկարահանումներից հետո առաջին երկու «Ժամանակագրությունների» ռեժիսոր Էնդրյու Ադամսոնը երիտասարդ դերասաններից յուրաքանչյուրին ի հիշատակ նվիրում է iPod։ Ջորջի Հենլին վերցնում է, հարգալից շնորհակալություն է հայտնում, իսկ այնուհետև մորը կամացուկ հարցնում է. «Սա ինչ է՞»։
 Ջորջին իր 9-րդ տարեդարձը նշել է «Նարնիայի ժամանակագրություններ։ Առյուծը, կախարդը և զգեստապահարանը» ֆիլմի նկարահանման հրապարակում։

Ֆիլմագրություն

Ծանոթագրություններ

Արտաքին հղումներ 
 
 Ջորջի Հենլի

Հոլիվուդյան դերասաններ
Անգլիացի դերասանուհիներ
1995 ծնունդներ
Հուլիսի 9 ծնունդներ
21-րդ դարի անգլիացի դերասանուհիներ
Անգլիացի կինոդերասանուհիներ